b'\n_START_ARTICLE_\nGoro Njudo Masamun\xc4\x97\n_START_SECTION_\nStilius\n_START_PARAGRAPH_\nMasamun\xc4\x97s kardai turi auk\xc5\xa1\xc4\x8diausio gro\xc5\xbeio ir kokyb\xc4\x97s reputacij\xc4\x85, nors ir buvo gaminami laikotarpiu, kuriame plienas reikalingas kardo gaminimui da\xc5\xbenai b\xc5\xabdavo negrynas._NEWLINE_Laikoma, jog Masamun\xc4\x97 i\xc5\xa1tobulino "nie" men\xc4\x85 (\xe9\x8c\xb5, martensito kristalai \xc4\xafterpiami \xc4\xaf perlito matricas, manant, jog tai atspindi \xc5\xbevaig\xc5\xbedes nakties danguje.)_NEWLINE_Masamun\xc4\x99 mok\xc4\x97 \xc5\xa0int\xc5\x8dgo Kunimicu. Jo darbus geriausiai apib\xc5\xabdina ry\xc5\xa1kus \xc4\x8di\xc4\x8di (tamsios linijos, kurios v\xc4\x97liau pereina \xc4\xaf ta\xc5\xa1kuot\xc4\x85 ra\xc5\xa1t\xc4\x85 esant\xc4\xaf pliene), kinsud\xc5\xbei (\xc5\xbeaibo formos \xe2\x80\x9enie\xe2\x80\x9c stiliaus linijos) ir \xe2\x80\x9enie\xe2\x80\x9c (martensito kristalai \xc4\xafterpiami \xc4\xaf perlito matricas)._NEWLINE_Masamun\xc4\x97s sukurtiems kardams yra priskiriamas jo paties vardas (kaip ir daugeliui meno k\xc5\xabrini\xc5\xb3), da\xc5\xbenai kartu su individualaus kardo pavadinimu. \xe2\x80\x9eHond\xc5\xbeo Masamun\xc4\x97\xe2\x80\x9c, Tokugav\xc5\xb3 \xc5\xa1iog\xc5\xabnato simbolis, kuris buvo perduodamas i\xc5\xa1 vieno \xc5\xa0iog\xc5\xabno kitam, taip pat yra ir garsiausias Masamun\xc4\x97s kardas._NEWLINE_Darbai, kuriuose b\xc5\xabt\xc5\xb3 Masamun\xc4\x97s para\xc5\xa1as yra gana reti. Toki\xc5\xb3 kard\xc5\xb3 pavyzd\xc5\xbeiai b\xc5\xabt\xc5\xb3 - "Fudo Masamun\xc4\x97", "Kjogoku Masamun\xc4\x97" ir "Daikoku Masamun\xc4\x97"._NEWLINE_\xc5\xa0iuo metu jo kardai yra minimi Kj\xc3\xb4ho Meibutsu \xc4\x8co kataloge. Puiki\xc5\xb3 kard\xc5\xb3, buvusi\xc5\xb3 daimyo kolekcijose Kj\xc5\x8dh\xc5\x8d eroje, kataloge, kur\xc4\xaf redagavo Hon\'ami kard\xc5\xb3 vertintoj\xc5\xb3 bei poliruotoj\xc5\xb3 \xc5\xa1eima. Katalogas buvo sukurtas Tokugav\xc5\xb3 \xc5\xa1iog\xc5\xabnatui priklausiusio Tokugavos Yoshimun\xc4\x97s paliepimu 1714 m. ir susid\xc4\x97jo i\xc5\xa1 trij\xc5\xb3 knyg\xc5\xb3. Nihon Sansaku buvo pirmoji knyga i\xc5\xa1 trij\xc5\xb3. Pagal Tojotom\xc4\xaf Hidejo\xc5\xa1\xc4\xaf, joje apra\xc5\xa1omi trys geriausi kard\xc5\xb3 gamintojai (tarp kuri\xc5\xb3 buvo ir Et\xc4\x8du Macukura Go Umanosuke Jo\xc5\xa1ihiro, Avatagu\xc4\x8di To\xc5\xa1iro Jo\xc5\xa1imicu) bei j\xc5\xb3 darbai, tarp kuri\xc5\xb3 yra ir 41 Goro Njudo Masamun\xc4\x97s kardas. Kartu \xc5\xa1iose knygose yra pateikiamas 61 Masamun\xc4\x97s sukurtas kardas. Masamun\xc4\x97s sukurt\xc5\xb3 kard\xc5\xb3 \xc5\xa1iose knygose yra pateikiama daugiau negu likusiu dviej\xc5\xb3 gamintoj\xc5\xb3 sud\xc4\x97jus. Visa tai galima paai\xc5\xa1kinti tuo, jog Hidejo\xc5\xa1is m\xc4\x97go So\xc5\xa1u kard\xc5\xb3 kur\xc4\x97jus bei j\xc5\xb3 darbus. Tre\xc4\x8ddalis vis\xc5\xb3 i\xc5\xa1vardyt\xc5\xb3 kard\xc5\xb3 yra So\xc5\xa1u peiliai, sukurti daugelio So\xc5\xa1u meistr\xc5\xb3, tarp kuri\xc5\xb3 yra ir Masamun\xc4\x97s mokini\xc5\xb3.\n_START_SECTION_\nLegenda apie Masamun\xc4\x99 ir Muramas\xc4\x85\n_START_PARAGRAPH_\n\xc5\xa0i legenda pasakoja apie i\xc5\xa1\xc5\xa1\xc5\xabk\xc4\xaf pagaminti geresn\xc4\xaf kard\xc4\x85, kur\xc4\xaf Muramasa met\xc4\x97 savo mokytojui Masamunei. Jie abu nenuilstamai dirbo, kol galiausiai baig\xc4\x99 savo kardus nusprend\xc4\x97 patikrinti darbo rezultatus. Rungtyje jiem abiem reik\xc4\x97jo \xc4\xafsmeigti savo kardus \xc4\xaf negil\xc5\xb3 upel\xc4\xaf a\xc5\xa1menimis prie\xc5\xa1 srov\xc4\x99. Muramasos kardas, Juu\xc4\x8di Josamu (\xe5\x8d\x81 \xe5\x8d\x83 \xe5\xa4\x9c\xe5\xaf\x92 "10.000 \xc5\xa1alt\xc5\xb3 nakt\xc5\xb3"), pjov\xc4\x97 visk\xc4\x85, kas buvo jo kelyje: \xc5\xbeuvis, plaukian\xc4\x8dius \xc5\xbeemyn upe lapus, netgi t\xc4\x85 pat\xc4\xaf or\xc4\x85, kuris p\xc5\xabt\xc4\x97 \xc4\xaf j\xc4\xaf. Labai su\xc5\xbeav\xc4\x97tas savo mokinio darbu, Masamun\xc4\x97 \xc4\xafsmeig\xc4\x97 savo kard\xc4\x85, Javarakai-Te (\xe6\x9f\x94\xe3\x82\x89\xe3\x81\x8b\xe3\x81\x84\xe6\x89\x8b, \xe2\x80\x9e\xc5\xa0velni\xc4\x85sias rankas\xe2\x80\x9c), \xc4\xaf srov\xc4\x99 ir kantriai lauk\xc4\x97. Tik lapai buvo perpjauti perpus. \xc5\xbduvys netgi gal\xc4\x97jo prie jo priplaukti ir jom nieko nebuvo, o oras \xc5\xa1velniai \xc5\xa1vilp\xc4\x97 pu\xc4\x8diant \xc5\xa1alia kardo a\xc5\xa1men\xc5\xb3. Po kurio laiko Muramasa prad\xc4\x97jo \xc5\xa1aipytis i\xc5\xa1 savo mokytojo d\xc4\x97l jo akivaizdaus kard\xc5\xb3 gaminimo \xc4\xafgud\xc5\xbei\xc5\xb3 tr\xc5\xabkumo. Besi\xc5\xa1ypsodamas sau Masamun\xc4\x97 i\xc5\xa1trauk\xc4\x97 savo kard\xc4\x85, nu\xc5\xa1luost\xc4\x97 bei \xc4\xafd\xc4\x97jo \xc4\xaf d\xc4\x97kl\xc4\x85. Viso to metu Muramasa kritikavo j\xc4\xaf d\xc4\x97l kardo negebijimo nieko perpjauti. Vienuolis, kuris visk\xc4\x85 steb\xc4\x97jo i\xc5\xa1 \xc5\xa1ono, pri\xc4\x97jo ir \xc5\xbeemai nusilenk\xc4\x97 abiem kard\xc5\xb3 gamintojams. Tada jis \xc4\x97m\xc4\x97 ai\xc5\xa1kinti k\xc4\x85 mat\xc4\x97._NEWLINE_\xe2\x80\x9ePirmasis kardas visomis prasm\xc4\x97mis yra puikus kardas, ta\xc4\x8diau jis yra i\xc5\xa1tro\xc5\xa1k\xc4\x99s kraujo, piktas kardas, jam ner\xc5\xabp\xc4\x97s tai k\xc4\x85 jis perpjaus. Jis taip pat lengvai gali pjauti drugelius kaip ir atskirti \xc5\xbemon\xc4\x97ms galvas nuo pe\xc4\x8di\xc5\xb3. Ta\xc4\x8diau antrasis kardas yra daug geresnis. Jis bereikalo nepjaus t\xc5\xb3, kurie to nenusipeln\xc4\x97, kurie yra nekalti.\xe2\x80\x9c_NEWLINE_Kitose \xc5\xa1ios istorijos versijose, \xc5\xa1ie kardai tiesiog pjov\xc4\x97 plaukian\xc4\x8dius \xc5\xbeemyn upe lapus, ta\xc4\x8diau prie Muramasos kardo perpjauti lapai prilipdavo tol, kol nuo Masamun\xc4\x97s kardo perpjauti jie nuplaukdavo toliau. Arba tai jog abu kardai pjov\xc4\x97 lapus, ta\xc4\x8diau Masamun\xc4\x97s perpjauti lapai v\xc4\x97liau v\xc4\x97l susijungdavo. Dar vienoje versijoje lapus pjov\xc4\x97 tik Muramasos kardas, Masamun\xc4\x97s kardas ju ne\xc5\xbealojo, \xc5\xb3 dar kitoje versijoje Muramasos kardas juos perpjaudavo, kol Masamun\xc4\x97oardas juos sujungdavo._NEWLINE_Dar kitoje istorijoje Muramasa ir Masamun\xc4\x97 buvo i\xc5\xa1kviesti pagaminti kard\xc4\x85 \xc5\xa0iog\xc5\xabnui arba Imperatoriui. Rezultatai b\xc5\xabdavo tokie patys kaip ir kitose istorijose, o Masamun\xc4\x97s kardai buvo pripa\xc5\xbeinti \xc5\xa1ventais. Vienoje istorijoje Muramasa netgi yra nu\xc5\xbeudomas u\xc5\xbe velni\xc5\xa1ko kardo suk\xc5\xabrim\xc4\x85._NEWLINE_Ta\xc4\x8diau visos \xc5\xa1ios legendos istoriniu at\xc5\xbevilgiu yra ne\xc4\xafmanomos, nes abu kard\xc5\xb3 k\xc5\xabr\xc4\x97jai gyveno skirtingose epochose, kuriose buvo j\xc5\xb3 simboliai.\n_START_SECTION_\nMokiniai\n_START_PARAGRAPH_\nYra manoma, jog Masamun\xc4\x97 apmok\xc4\x97 did\xc4\xaf skai\xc4\x8di\xc5\xb3 kard\xc5\xb3 kalvi\xc5\xb3. Konkre\xc4\x8diai yra \xc5\xbeinoma 15, i\xc5\xa1 kuri\xc5\xb3 net 10 yra laikomi Juttecu arba "De\xc5\xa1im\xc4\x8dia \xc4\xae\xc5\xbeymi\xc5\xb3 Mokini\xc5\xb3" arba "De\xc5\xa1im\xc4\x8dia Did\xc5\xbei\xc5\xb3 Masamun\xc4\x97s mokini\xc5\xb3".\n_START_SECTION_\n\xc4\x8cogi\n_START_PARAGRAPH_\nNors grei\xc4\x8diausiai ir netiesioginis Masamun\xc4\x97s mokinys, vien d\xc4\x97l datos kada jis darbavosi, jo darbuose galima \xc4\xaf\xc5\xbevelgti Masamun\xc4\x97s So\xc5\xa1u tradicijos bei Soden Bizen kard\xc5\xb3 k\xc5\xabr\xc4\x97j\xc5\xb3 \xc4\xaftaka. Nors pagal kanji \xc5\xbeenklus japon\xc5\xb3 kalboje jo vardas yra tariamas "Nagajo\xc5\xa1i", bet \xc5\xa1iam kalviui nuspr\xc4\x99sta naudoti kini\xc5\xa1k\xc4\x85 tarim\xc4\x85 "\xc4\x8cogi".\n_START_SECTION_\nKanemicu\n_START_PARAGRAPH_\nKadangi jis yra laikomas vienu i\xc5\xa1 Sai-jo O-vazamono kalvi\xc5\xb3 (puikaus a\xc5\xa1trumo didmeistri\xc5\xb3), manoma, jog suk\xc5\xabr\xc4\x97 ir kelet\xc4\x85 \xc5\xbeinomiausi\xc5\xb3 a\xc5\xa1triausi\xc5\xb3 kard\xc5\xb3. Fud\xc5\xbei\xc5\xa1iro ra\xc5\xa1tuose minimi j\xc5\xb3 vardai - Kabutovari (\xc5\xa0almo pjov\xc4\x97jas), I\xc5\xa1ikiri ( Akmens pjov\xc4\x97jas) ir Teppokiri (Ginkl\xc5\xb3 pjov\xc4\x97jas). Kanemicu pagamino kardus, kuriuos naudojo \xc4\xaf\xc5\xbeym\xc5\xabs vyrai bei generolai. Grei\xc4\x8diausiai nebuvo apmokytas Masamun\xc4\x97s tiesiogiai, bet So\xc5\xa1u jam tur\xc4\x97jo did\xc5\xbeiul\xc4\x99 \xc4\xaftak\xc4\x85. Taip pat buvo Soden Bizen revoliucijos lyderis.\n_START_SECTION_\n\xc5\xa0izu Saburo Kaneud\xc5\xbei\n_START_PARAGRAPH_\nPrie\xc5\xa1 mokym\xc4\x85si i\xc5\xa1 Masamun\xc4\x97s gyveno Jamato provincijoje. Galiausiai persik\xc4\x97l\xc4\x97 \xc4\xaf Mino, kur jo stilius radikaliai pasikeit\xc4\x97. Jo kardai labiausiai primena Masamun\xc4\x97s kardus ir gana da\xc5\xbenai yra mai\xc5\xa1omi tarpusavyje. Mi\xc5\xa1ina mokykla gali atsekti savo istorij\xc4\x85 atgal iki Kaneud\xc5\xbei ir per j\xc4\xaf atgal iki Masamun\xc4\x97s.\n_START_SECTION_\nKind\xc5\xbeu\n_START_PARAGRAPH_\nKind\xc5\xbeu, taip pat kaip ir \xc4\x8cogi, bendru sutarimu nuspr\xc4\x99sta naudoti kini\xc5\xa1k\xc4\x85 tarim\xc4\x85. Kartu su Kaneud\xc5\xbei yra laikomi Mino stiliaus i\xc5\xa1rad\xc4\x97jais. Jis buvo vienuolis Curugoje.\n_START_SECTION_\nKuni\xc5\xa1ige\n_START_PARAGRAPH_\nHasebe \xc4\xafk\xc5\xabr\xc4\x97 mokykl\xc4\x85 gamindamas kardus So\xc5\xa1u ir Jama\xc5\xa1iro antrojo periodo stiliumi. Jo kardai yra laikoma lygiais Akihiro ir Hiromicu gamybos kardams. Jis suk\xc5\xabr\xc4\x97 He\xc5\xa1ikiri Hasebe (Priverstinis pjov\xc4\x97jas), kuris pagal Kjoho Meibucu \xc4\x8co, priklaus\xc4\x97 Tojotomiui Hidejo\xc5\xa1iui,o v\xc4\x97liau ir Odai Nobunagai. \xc5\xa0iandien kardas yra Kuroda Daimjo Ke \xc5\xa1eimos palikimas. Kardas gavo savo vard\xc4\x85 i\xc5\xa1 istorijos apie Od\xc4\x85 Nobunag\xc4\x85, kai \xc5\xa1is i\xc5\xa1sitrauk\xc4\x97 kard\xc4\x85 bei perkirto stal\xc4\x85, tam, kad nu\xc5\xbeudyt\xc5\xb3 arbatos meistr\xc4\x85 Kannai, kuris j\xc4\xaf i\xc5\xa1dav\xc4\x97.\n_START_SECTION_\nKunicugu\n_START_PARAGRAPH_\nKadangi yra Rai Kunijukio an\xc5\xabkas, taip pat yra vadinamas Kamakura Rai. So\xc5\xa1u ir Jama\xc5\xa1iro tradicij\xc5\xb3 \xc4\xaftaka pastebima jo k\xc5\xabriniuose.\n_START_SECTION_\nSaemonzaburo\n_START_PARAGRAPH_\nManoma, jog buvo pasivadin\xc4\x99s Jasujo\xc5\xa1i vardu, ta\xc4\x8diau savo darbuose pasira\xc5\xa1in\xc4\x97davo naudodamas pirm\xc4\x85sias dvi savo vardo raides.\n_START_SECTION_\nSaeki Nori\xc5\xa1ige\n_START_PARAGRAPH_\nIstori\xc5\xa1kai laikomas vienu i\xc5\xa1 geriausi\xc5\xb3 Masamun\xc4\x97s mokini\xc5\xb3, netgi tarp garsi\xc5\xb3j\xc5\xb3 Juttecu. Ta\xc4\x8diau naujausi tyrimai rodo, jog jis buvo vyresnysis mokinys Masamunei, jaunesnysis mokinys Jukimitsu, o bendras mokytojas buvo didis \xc5\xa0int\xc5\x8dgo Kunimitsu. Kaip ir Go, kil\xc4\x99s i\xc5\xa1 Et\xc4\x8du provincijos. Yra gerai \xc5\xbeinomas kaip vienintelis kalvis \xc4\xafvald\xc4\x99s Macukava-Hada stili\xc5\xb3 (pu\xc5\xa1ies \xc5\xbeiev\xc4\x97s ra\xc5\xa1to plien\xc4\x85), kuris ir pavert\xc4\x97 jo darbus unikalius.\n_START_SECTION_\nGo Jo\xc5\xa1ihiro\n_START_PARAGRAPH_\nJo darb\xc5\xb3 yra labai ma\xc5\xbeai,nes \xc5\xa1is kard\xc5\xb3 kalvis mir\xc4\x97 dar b\xc5\xabdamas gana jauno am\xc5\xbeiaus \xe2\x80\x93 27 met\xc5\xb3 . N\xc4\x97ra \xc5\xbeinoma nei vieno jo pasira\xc5\xa1yto darbo. Manoma, jog jis vadinosi vardu Go Jo\xc5\xa1ihiro arba tiesiog Go, gimtojo miestelio pavadinimu. Apart to, jog yra So\xc5\xa1u kard\xc5\xb3 kalvis, jis taip pat yra Et\xc4\x8du tradicijos puosel\xc4\x97tojas. Jis laikomas tur\xc4\x97jusiu daugiausiai \xc4\xafg\xc5\xabd\xc5\xbei\xc5\xb3 kard\xc5\xb3 gaminime tarp vis\xc5\xb3 Masamun\xc4\x97s Juttecu.\n_START_SECTION_\nNaocuna\n_START_PARAGRAPH_\nEgzistuoja daug teorij\xc5\xb3, jog i\xc5\xa1 ties\xc5\xb3 jis buvo Saemonzaburo mokinys. Daugelis mano, jog jo darbams did\xc5\xbeiul\xc4\x99 \xc4\xaftak\xc4\x85 tur\xc4\x97jo So\xc5\xa1u (net jei ir nebuvo tiesiogiai apmokytas Masamun\xc4\x97s), Soden Bizen bei Ivamio provincijos stiliai.\n_START_SECTION_\nHond\xc5\xbeo Masamun\xc4\x97\n_START_PARAGRAPH_\nHond\xc5\xbeo Masamun\xc4\x97 did\xc5\xbei\xc4\x85j\xc4\x85 Edo periodo laikotarpio dal\xc4\xaf reprezentavo \xc5\xa1iog\xc5\xabnat\xc4\x85, kai buvo perduodamas i\xc5\xa1 vieno \xc5\xa0iog\xc5\xabno \xc4\xaf kito rankas. Jis yra vienas geriausi\xc5\xb3 i\xc5\xa1 \xc5\xbeinom\xc5\xb3 Masamun\xc4\x97s kard\xc5\xb3, taip pat ir vienas geriausi\xc5\xb3 kadanors sukurt\xc5\xb3 japoni\xc5\xa1k\xc5\xb3 kard\xc5\xb3. Kardas buvo paskelbtas Japonijos nacionaline vertybe (Kokuh\xc3\xb4) 1939m. Pavadinimas Hond\xc5\xbeo galimai kilo i\xc5\xa1 kardo glaudaus ry\xc5\xa1io su generolu Hond\xc5\xbeo "E\xc4\x8dizen no kami" \xc5\xa0igenaga, kuris gavo \xc5\xa1\xc4\xaf kard\xc4\x85 m\xc5\xab\xc5\xa1io lauke. Hond\xc5\xbeo \xc5\xa0igenaga, tuometinis Uesugi Ken\xc5\xa1in generolas, 16a. buvo u\xc5\xbepultas generolo Umanosuke, kuris tuo metu jau puikavosi nu\xc5\xbeud\xc4\x99s daugel\xc4\xaf prie\xc5\xa1\xc5\xb3. \xc5\xa0igenaga buvo u\xc5\xbepultas su Hond\xc5\xbeo Masamune, kuris padalino jo \xc5\xa1alm\xc4\x85. \xc5\xa0igenaga i\xc5\xa1gyveno bei pasi\xc4\x97m\xc4\x97 \xc5\xa1alm\xc4\x85 kaip trof\xc4\x97j\xc5\xb3._NEWLINE_Kardas tur\xc4\x97jo kelet\xc4\x85 \xc4\xafskilim\xc5\xb3 i\xc5\xa1 daugelio garsi\xc5\xb3 m\xc5\xab\xc5\xa1i\xc5\xb3, ta\xc4\x8diau juo vistiek buvo galima naudotis. Kardas buvo \xc5\xa0igenagos rankose tol, kol jis buvo paskirtas tarnauti Fu\xc5\xa1imio pilyje, Bunroku (apie 1592m.-1595m.). Kai \xc5\xa0igenaga pritr\xc5\xabko l\xc4\x97\xc5\xa1\xc5\xb3, jis buvo priverstas parduoti savo kard\xc4\x85 Tojotomiui Hidecugu, Tojotomio Hidejo\xc5\xa1io sun\xc4\x97nui bei vasalui. Jis buvo nupirktas u\xc5\xbe 13 Mai, 13 Oban, kas tuo metu prilygo 13 dideli\xc5\xb3 aukso monet\xc5\xb3. V\xc4\x97liau kardas Kjoho Meibucu \xc4\x8co buvo \xc4\xafvertintas 1000 Mai._NEWLINE_Jis nukeliavo \xc4\xaf Tojotomio Hidejo\xc5\xa1io rankas, v\xc4\x97liau \xc4\xaf \xc5\xa0imazu Hjogo Jo\xc5\xa1ihiro, v\xc4\x97l \xc4\xaf Hidejo\xc5\xa1io, Tokugavos Iejasu, Tokugavos Jorinobu ir galiausiai \xc4\xaf Tokugavos Iecuna rankas. Jis liko Tokugav\xc5\xb3 \xc5\xa1eimoje, o paskutinis \xc5\xbeinomas savininkas buvo Tokugava Iemasa, Antrajo pasaulinio karo pabaigoje. Tokugava Iemasa buvo priverstas atiduoti Hond\xc5\xbeo Masamun\xc4\x99 ir dar 14 kit\xc5\xb3 kard\xc5\xb3 Med\xc5\xbeiro policijos nuovadai 1945m. gruod\xc4\xaf. Netrukus 1946m. saus\xc4\xaf, Med\xc5\xbeiro policija atidav\xc4\x97 \xc5\xa1iuos kardus \xc5\xbemogui, identifikuojamam kaip "Sgt. Coldy Bimore" (grei\xc4\x8diausiai i\xc5\xa1kraipyta \xc5\xbemogaus vardo fonetin\xc4\x97 ra\xc5\xa1yba) i\xc5\xa1 u\xc5\xbesienio likvidavimo komisijos AFWESPAC ( Vakar\xc5\xb3 Ramiojo vandenyno armijos paj\xc4\x97g\xc5\xb3). Vienoje \xe2\x80\x9eNe\xc5\xbeinomos ekspedicijos\xe2\x80\x9c laidoje D\xc5\xbeo\xc5\xa1as Gatesas i\xc5\xa1keliauja \xc4\xaf Japonij\xc4\x85 ie\xc5\xa1koti dingusio legendinio kardo. Viso to pasekoje su\xc5\xbeinome, jog n\xc4\x97ra joki\xc5\xb3 ira\xc5\xa1\xc5\xb3, kad "Sgt. Coldy Bimore" kadanors gavo \xc5\xa1\xc4\xaf kard\xc4\x85. N\xc4\x97ra joki\xc5\xb3 abejoni\xc5\xb3, jog Hond\xc5\xbeo Masamun\xc4\x97 yra svarbiausias ding\xc4\x99s japoni\xc5\xa1kas kardas, kurio dabartin\xc4\x97 vieta iki \xc5\xa1iol lieka ne\xc5\xbeinoma.\n_START_SECTION_\nFudo Masamun\xc4\x97\n_START_PARAGRAPH_\nVienas i\xc5\xa1 nedaugelio Masamun\xc4\x97s kard\xc5\xb3, d\xc4\x97l kurio autenti\xc5\xa1kumo nekyla joki\xc5\xb3 klausim\xc5\xb3. J\xc4\xaf nupirko Tojotomis Hidecugu 1601m. u\xc5\xbe 500 Kan ir perduotas \xc5\xa0iog\xc5\xabnui Iejasu, kuris v\xc4\x97liau kard\xc4\x85 perdav\xc4\x97 Maeda Toshiie. Maeda Toshiie grei\xc4\x8diausiai savo atsistatydinimo proga j\xc4\xaf v\xc4\x97l perdav\xc4\x97 \xc5\xa0iog\xc5\xabnui. V\xc4\x97liau, kardas buvo perduotas Ovari Tokugavai. \xc5\xa0is kardas yra tant\xc5\x8d, kurio ilgis siekia ma\xc5\xbedaug 25 cm su i\xc5\xa1rai\xc5\xbeytomis \xc5\xa1aknimis priekin\xc4\x97je, i\xc5\xa1orin\xc4\x97je a\xc5\xa1men\xc5\xb3 dalyje. Ant a\xc5\xa1men\xc5\xb3 taip pat yra i\xc5\xa1graviruotas Fudo Mjo-o, budist\xc5\xb3 dievyb\xc4\x97, i\xc5\xa1 kurios ir kyla \xc5\xa1io kardo pavadinimas.\n_START_SECTION_\nMusa\xc5\xa1i Masamun\xc4\x97\n_START_PARAGRAPH_\nGana savoti\xc5\xa1kas Masamun\xc4\x97s darbas, patek\xc4\x99s \xc4\xaf Tokugav\xc5\xb3 \xc5\xa1eim\xc4\x85 kaip dovana, Edo laikotarpio viduryje. Paskutiniaisiai Tokugav\xc5\xb3 \xc5\xa1eimos metais Musa\xc5\xa1i Masamun\xc4\x97 buvo pateiktas kaip Tokugavos Iesato dovana Jamaoka Te\xc5\xa1\xc5\xab\'s garbei. Jo d\xc4\x97ka i\xc5\xa1vengiant nereikalingo Edo karo ir sunaikinimo. Jamaoka buvo pernelyg kuklus kad priimt\xc5\xb3 tok\xc4\xaf \xc5\xa1edevr\xc4\x85, ir perdav\xc4\x97 j\xc4\xaf valstyb\xc4\x97s tarnautojui Ivakurai Tomomiui. Netrukus po keliavimo i\xc5\xa1 rank\xc5\xb3 \xc4\xaf rankas, Musa\xc5\xa1i Masamun\xc4\x97 galiausiai 2000m. su Mot\xc5\x8d Ocujasu pagalba atsid\xc5\xabr\xc4\x97 Nihon Bid\xc5\xbeucu Token Hozon Kjokai (Japon\xc5\xb3 meno kard\xc5\xb3 i\xc5\xa1saugojimo draugijoje). Musa\xc5\xa1i Masamune yra ta\xc4\x8di, siekiantis 74 cm bei turintis beveik visas Masamun\xc4\x97s pasira\xc5\xa1in\xc4\x97jimo ypatybes. Nors ir yra diskutuojama, jog o-kisaki n\xc4\x97ra jo stilius, ta\xc4\x8diau jis yra lyginamas su jo v\xc4\x97lesn\xc4\x97s karjeros darbais, kurie rodo Kamakura stiliaus per\xc4\x97jim\xc4\x85 \xc4\xaf Nanboku\xc4\x8do er\xc4\x85. Sklinda gandai, jog kardas yra pavadintas pagal Musa\xc5\xa1i provincij\xc4\x85, kur buvo Edo ir stovi \xc5\xa1i\xc5\xb3 dien\xc5\xb3 Tokijas. Gand\xc5\xb3 i\xc5\xa1takos kyla i\xc5\xa1 Mijamoto Musa\xc5\xa1i, \xc5\xbeymiausio Japonijos kardo meistro, kurio rankose ir buvo \xc5\xa1is kardas. Kardas yra klasifikuojamas kaip Japonijos Nacionalinis lobis.\n_START_SECTION_\nH\xc5\x8d\xc4\x8d\xc5\x8d Masamun\xc4\x97\n_START_PARAGRAPH_\nH\xc5\x8d\xc4\x8d\xc5\x8d Masamune vadina vien\xc4\x85 i\xc5\xa1 trij\xc5\xb3 tam tikr\xc5\xb3 ir ne\xc4\xafprast\xc5\xb3 tant\xc5\x8d, kurie yra priskiriami Masamunei. \xc5\xa0ie tant\xc5\x8d turi gana plat\xc5\xb3 korpus\xc4\x85, skirtingai nuo savo plon\xc5\xb3 ir eleganti\xc5\xa1k\xc5\xb3 pirmtak\xc5\xb3. D\xc4\x97l \xc5\xa1i\xc5\xb3 prie\xc5\xbeas\xc4\x8di\xc5\xb3 jie atrodo gana pana\xc5\xa1\xc5\xabs \xc4\xaf japon\xc5\xb3 kepimo peilius. Buvo atkurtas apie 1919m. bei suteikus ne\xc4\xaftik\xc4\x97tinai ma\xc5\xbe\xc4\x85 kain\xc4\x85, parduotas u\xc5\xbe ma\xc5\xbedaug 10 Hiki (kas tuo metu buvo verta ma\xc5\xbedaug 14 dolerio cent\xc5\xb3).\n_START_SECTION_\nKotegiri Masamun\xc4\x97\n_START_PARAGRAPH_\nKotegiri rei\xc5\xa1kia "Sm\xc5\xabgis \xc4\xaf rie\xc5\xa1\xc4\x85". Ypa\xc4\x8d buvo naudojamas prie\xc5\xa1 lankininkus. Jo vardas atsirado i\xc5\xa1 akimirkos, kai Asakura Ud\xc5\xbeikage nukirto prie\xc5\xa1i\xc5\xa1ko samurajaus rank\xc5\xb3 apsaug\xc4\x85 Tod\xc5\xbei kovoje Kiote. \xc5\xa0is kardas atsid\xc5\xabr\xc4\x97 Odos Nobunagos rankose, kur jis galiausiai liep\xc4\x97 j\xc4\xaf patrumpinti iki jo dabartinio ilgio. 1615m. jis galiausiai pateko \xc4\xaf Maeda klan\xc4\x85, kuris 1882m. pateik\xc4\x97 kard\xc4\x85 kaip dovan\xc4\x85 Imperatoriui Meid\xc5\xbei, \xc5\xbeinomam kard\xc5\xb3 kolekcionieriui.'